Skoolhoof by skool doodgeskiet | Maroela Media
Die skoolhoof van 'n laerskool in Finetown, noord van Ennerdale, Gauteng, is Vrydagoggend op die skoolterrein doodgeskiet.
Die provinsiale departement van onderwys het die oorledene as die skoolhoof van Buyani Primary School geïdentifiseer en gesê amptenare sal die skool vanoggend besoek om meer te wete te kom.
Die LUR vir onderwys in Gauteng, Panyaza Lesufi, het intussen sy skok oor die voorval uitgespreek.
"Ons is uiters geskok en woedend oor die nuus van die skietery vanoggend in Finetown. Ons veroordeel die skietdood van die skoolhoof van Buyani Primary, maak nie saak wat die motief agter die hartelose daad is nie, en betuig ons medelye met sy familie, vriende en kollegas.
"Ons doen 'n beroep op ons wetstoepassers om alles in hul vermoë te doen om te verseker dat die oortreders van dié sinnelose misdaad aan die pen sal ry," het Lesufi gesê.
Die LUR sal self vanoggend die skool besoek.
Die departement se sielkundig-maatskaplike eenheid sal ook die skool besoek om die nodige hulp en ondersteuning aan leerders en onderwysers te bied.
Lesufi meet bekommerd oor ras terwyl sy Dept in chaos is
Dit gaan nou maar die polisie se probleem wees daai in die toekoms dit gaan orals nou gebeur as julle die wetstoepassers ontwapen.En as die wet nie so streng was en meer vir die misdadeger bedoel was sou iemand dalk opgetree het teen die misdadiger.
Ja, en hy wil EEN hoof oor DRIE skole aanstel!!!
Ek was in 'n "goeie skool" en toe vind die een onderwyser uit ons adjunk-hoof het sy vrou se poeding geklits en toe skiet hy hom dood en toe skiet hy homself. En so het ons hulle in die adjunk-hoof se kantoor gekry. Dis 'n vieslike besigheid om kinders aan sulke goed bloot te stel.